איתמר שמעוני

איתמר הנרי בנואה שמעוני (נולד ב-9 באפריל 1968) הוא איש ציבור לשעבר, היה ראש עיריית אשקלון בין השנים 2013–2017. בפברואר 2017 הושעה מתפקידו עקב הגשת כתב אישום נגדו. ב־2019 הורשע בלקיחת שוחד, בהפרת אמונים ובעבירת מס, ובעקבות זאת נגזרו עליו בינואר 2021 ארבע שנות מאסר בפועל וקנס של 400,000 ש"ח. שמעוני בעל תואר ראשון במנהל עסקים וכלכלה משלוחת אוניברסיטת Thames Valley University (כיום University of West London). בשנת 2005, בעת ששימש יועץ כלכלי לשר הבריאות, דני נווה, פגע שמעוני בהולך רגל, בעת שנהג ממסעדה באשדוד לביתו באשקלון, וגרם למותו. שמעוני לא הועמד לדין בגין תאונה זו. בין השנים 2005–2013 שימש מנכ"ל של החברה הממשלתית עירונית "אתרים" בתל אביב. נגד מינויו לתפקיד זה הוגשו עתירות לבג"ץ ופרקליטות המדינה הודתה שנפלו פגמים במינויו, אולם לאור בחירתו של שמעוני לראש עיריית אשקלון לא הכריע בית המשפט בעתירות. כיהן שנים רבות כחבר מועצת עיריית אשקלון והתמודד פעמיים לראשות העיר אשקלון. בשנת 2008 הפסיד לראש העיר בני וקנין, אך בבחירות ב-2013 חל מהפך, כאשר שמעוני ניצח את וקנין: שמעוני קיבל כ-52.3% מקולות הבוחרים לעומת וקנין שקיבל כ-40.3% מהקולות. במאי 2014 הוצמדה לו אבטחה בהמלצת המשטרה, בעקבות שינויים במדיניות העירייה נגד עסקים לא חוקיים הפועלים בעיר וחשש להתנכלות מצד גורמי פשיעה בעיר. במהלך כהונתו נערך מבצע צוק איתן, ביולי-אוגוסט 2014, שבמהלכו נורו רקטות רבות לעבר אשקלון. מרביתן יורטו על ידי כיפת ברזל, אך אחדות מהן פגעו בעיר וגרמו לפצועים ולנזק. העירייה נערכה לתמיכה בתושבים ששהו במקלטים, בארגון פעולות הירגעות מחוץ לעיר ובאירוח אח"מים רבים שהגיעו לביקורי עידוד. בעקבות הפיגוע בבית הכנסת קהילת בני תורה, שבו שני מחבלים תושבי מזרח ירושלים רצחו שישה אנשים, הורה שמעוני על הפסקת עבודות בנייה, כולל בניית ממ"דים, בגני ילדים בעיר, שבהן מועסקים ערבים ישראלים. הוא נימק צעד זה ברצון "להגביר את הביטחון האישי אצל ההורים, הילדים והצוות החינוכי". בתחילת ינואר 2016 נעצר בחשד לעבירות מין, לקיחת שוחד, הלבנת הון, הפרת אמונים ושיבוש מהלכי חקירה. ב-22 בינואר שוחרר בתנאים מגבילים, ובהם איסור כניסה לעיריית אשקלון ואיסור על יצירת קשר עם מעורבים בפרשה. במאי 2016 חזר לתפקידו כראש עיריית אשקלון, תוך הגבלות על סמכויותיו. בפברואר 2017 הוגש נגדו כתב אישום בעבירות של לקיחת שוחד, מרמה והפרת אמונים ועבירות מס. ב-21 בפברואר החליטה ועדה בראשות משרד הפנים להשעות את שמעוני מתפקיד ראש עיריית אשקלון. בדצמבר 2017 הודיעה פרקליטות מחוז תל אביב על סגירת תיק עבירות המין. בסוף חודש יולי 2018 הודיע כי יתמודד שוב על ראשות עיריית אשקלון, אך הפסיד לתומר גלאם לאחר שזכה לכ-39.72% מהקולות לעומת 40.32% של גלאם. ב-11 בנובמבר 2019 הורשע בבית המשפט המחוזי בתל אביב באישומים אחדים בעבירות של לקיחת שוחד בסך 150,000 ש"ח, הפרת אמונים, הלבנת הון ועבירת מס. יחד אתו הורשעו נאשמים נוספים בפרשה, בהם אחיו, עופר שמעוני. שמעוני עתר לבג"ץ בדרישה לבטל הכרעת דין זו, ועתירתו נדחתה על הסף. ב-24 בינואר 2021 נגזרו עליו ארבע שנות מאסר בפועל וקנס של 400 אלף ש"ח. ב-6 במאי 2021 דחה שופט בית המשפט העליון, ניל הנדל, את בקשתו של שמעוני לעיכוב ביצוע עונש המאסר עד לאחר הדיון בערעור שהגיש והורה כי שמעוני ירצה את עונשו לאלתר. ב-16 ביוני 2021 החל לרצות את עונשו בבית הסוהר חרמון. ב-9 ביולי 2023 שוחרר מהכלא לאחר שועדת השחרורים של שב"ס קיבלה את בקשתו. המדינה ושמעוני ערערו על פסק הדין של בית המשפט המחוזי, ובית המשפט העליון זיכה את שמעוני מהעבירה של הלבנת הון, אך הרשיע אותו בעבירה נוספת של לקיחת שוחד בסך 100,000 ש"ח, בלי שינוי בעונש שנגזר עליו. שמעוני נשוי לרויטל ואב לחמישה ילדים. מדיה וקבצים בנושא איתמר שמעוני בוויקישיתוף רועי צאיג, שי גבעתי, הכירו את המועמדים, באתר nrg‏, 21 בנובמבר 2008 שלומי לוי, מהפך באשקלון: איתמר שמעוני ראש העיר, בחדשות אשקלון, 22 באוקטובר 2013 איתמר שמעוני, אשקלון נותנת גיבוי לצה"ל, באתר ישראל היום, 16 ביולי 2014 שלומי אלדר, (הקישור אינו פעיל, 4 במאי 2018)ראש עיריית אשקלון עונה לביקורת: בעד שוויון לערבים, נגד חוק הלאום, באתר אל-מוניטור, 24 בנובמבר 2014 גידי וייץ, יניב קובוביץ', מי באמת מנהל את אשקלון: ראש העיר שמעוני או איל ההון אלעזרא? תחקיר, באתר הארץ, 11 בפברואר 2015 יוסי אלי‏, "אם יגיד שנפגשנו הוא מחוק אצלי": קשריו המפוקפקים של ראש עיריית אשקלון, באתר וואלה, 9 ביולי 2015 כתב אישום הוגש נגד ראש עיריית אשקלון איתמר שמעוני, אשקלון ניוז, 6 בפברואר 2017 רחלי מלק-בודה, ‏"המשפט קורס ואני מאמין שאחזור לכהן", בעיתון מקור ראשון, 18 באוקטובר 2018 יוסי אלי‏, קשריו המפוקפקים של ראש עיריית אשקלון, באתר וואלה, 11 ביולי 2015 שמוליק חדד, שמעוני (אשקלון): ראש עיר שמפשל הולך הביתה, באתר mynet (כפי שנשמר בארכיון האינטרנט), 26 באוקטובר 2013 שירלי סיידלר, אבטחה צמודה לראש העיר אשקלון מחשש שעבריינים יפגעו בו, באתר הארץ, 8 במאי 2014 סיכום מקומי צוק איתן 2014, באתר YouTube יניר יגנה‏, ראש עיריית אשקלון הפסיק עבודת ערבים בעיר, באתר וואלה, 20 בנובמבר 2014 יניב קובוביץ, איתמר שמעוני, ראש העיר אשקלון, נעצר בחשד לאונס וקבלת שוחד, באתר הארץ, 5 בינואר 2016 מ"י 8861-01-16 משטרת ישראל נגד איתמר שמעוני, ניתן ב-13 במרץ 2016 אלמוג בן זכרי, ראש העיר אשקלון, החשוד באונס ובמתן שוחד, ישוב לתפקידו תחת הגבלות חמורות, באתר הארץ, 18 במאי 2016 אוריאל ניזרי, ראש עיריית אשקלון איתמר שמעוני מואשם בקבלת שוחד, באתר "תקדין", 7 בפברואר 2017 גלעד מורג, נסגר תיק עבירות המין נגד איתמר שמעוני, נמשך משפט עבירות השחיתות, באתר ynet, 11 בדצמבר 2017 דוד לוי, "אני חוזר": איתמר שמעוני הכריז כי יתמודד לראשות העיר, באתר "כאן דרום אשקלון", 26 ביולי 2018 מתן ברניר, ‏איתמר שמעוני, ראש עיריית אשקלון לשעבר, הורשע בשוחד והפרת אמונים; זוכה בפרשת סגירת אתר האינטרנט, באתר גלובס, 11 בנובמבר 2019; ת"פ (ת"א) 12935-02-17 מדינת ישראל נ' איתמר שמעוני ואחרים, ניתן ב-11 בנובמבר 2019 בג"ץ 8703/19 איתמר שמעוני נ' נשיא בית המשפט המחוזי תל אביב-יפו ואחרים, ניתן ב־12 במאי 2020 גלעד מורג, "תוכנית מושחתת ומתוחכמת": 4 שנות מאסר לראש העיר אשקלון לשעבר שהורשע בשוחד, באתר ynet, 24 בינואר 2021; מדינת ישראל נ' איתמר שמעוני ואחרים, ניתן ב-24 בינואר 2021 דרמה: בית המשפט העליון הורה כי איתמר שמעוני ייכנס לכלא בחודש הבא, באתר כאן דרום - אשקלון, ‏2021-05-06 אחיה ראב, ראש העיר אשקלון לשעבר שהורשע בשוחד נכנס לכלא, באתר ynet, 16 ביוני 2021 ראש עיריית אשקלון לשעבר השתחרר ממאסר: "כל כך התגעגעתי", באתר ashkelonim.co.il ע"פ 8618/19 מדינת ישראל נ' איתמר שמעוני ואחרים, ניתן ב־31 במרץ 2022; ע"פ 8618/19 מדינת ישראל נ' איתמר שמעוני ואחרים, ניתן ב־12 ביולי 2022